آذربایجان طرفی تاریخن آغ دنیزی بؤلگه‌سی‌نین اینکیشافی و ترقی‌سینده مهم رول اوینامیش قارداش تورکیه-‌نین بؤلگه‌ده باریش و ثابیتلیگین تامین ائدیلمه‌سینه یؤنلمیش اولوسلار آراسی حقوقا سؤیکنن بوتون آددیم‌لارینی قطعیت ایله دستکلییر و موجود گرگینلیگین تئزلیکله حلینی تاپاجاغینا اومیدینی ایفاده ائدیر.
بو باره‌ده آذربایجان خاریجی ایشلر ناظیرلیگی‌نین مطبوعات خیدمتی ایداره‌سی‌نین رئیسی لیلا عبدالله یئوا تورکیه-‌نین دوغو آغ دنیزینده فعالیتی و بو خصوص دا ارمنیستان خاریجی ایشلر ناظیرلیگی‌نین آچیقلاماسی باره‌ده سوا‌لی جاوابلاندیرارکن دئییب.
لیلا عبدالله یئوا دئییب: "بو خصوص دا، اوچونجو طرف‌لرین وضعیت‌دن اؤزلری‌نین بؤلگه دؤولت‌لرینه اولان عداوت و غرضلی یاناشماسی اوچون فورصت کیمی ایستیفاده ائتمه‌سی جهدلری قطعیت ایله رد ائدیلمه‌لی‌دیر. ارمنیستان طرفی‌نین تورکیه‌یه قارشی اساس‌سیز اتهام‌لار احتیوا ائدن موضعی و بیانات‌لاری آغ دنیزی حوضه سینده موشاهیده اولونان حساس وضعیت‌دن اؤزونون دار سیاسی ماراق‌لاری اوچون سوء-ایستیفاده ائتمک جهدی کیمی پیسلنیلمه‌لی و رد ائدیلمه‌لی‌دیر".
